

**H O T Ă R Â R E**

**pentru aprobarea Indicatorilor tehnico-economici ai obiectivului de investiţii “Reabilitare instalaţii de apă şi canalizare la sediul Direcţiei Judeţene de Evidenţă a Persoanelor Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 6 din 16.01.2025 pentru aprobarea indicatorilor tehnico-economici ai obiectivului de investiții ”Reabilitare instalaţii de apă şi canalizare la sediul Direcţiei Judeţene de Evidenţă a Persoanelor Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 1225/14.01.2025; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 1226/14.01.2025 şi nr. 1227/14.01.2025 și de Avizul cu nr. 1225 din 22.01.2025 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată 2;

În conformitate cu prevederile:

* art. 173 alin. (1) lit. d) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanţele publice locale nr. 273/2006, cu modificările şi completările ulterioare;
* art. 27 - 28 din Legea privind calitatea în construcții nr. 10/1995, republicată, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârii Consiliului Judeţean Cluj nr. 20/2024 privind aprobarea bugetului general propriu al Judeţului Cluj pe anul 2024;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Indicatorii tehnico-economici ai obiectivului de investiții “Reabilitare instalaţii de apă şi canalizare la sediul Direcţiei Judeţene de Evidenţă a Persoanelor Cluj”, imobil situat în Municipiul Cluj-Napoca, str. Aviator Bădescu nr. 7 – 9, cuprinși în **anexa** care face parte integrantă din prezenta hotărâre.

**Art. 2.** Finanțarea obiectivului de investiții prevăzut la art. 1se face în conformitate cu legislaţia în vigoare, respectiv finanţare din bugetul Judeţului Cluj, începând cu anul 2025 şi din alte surse constituite potrivit legii.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcția Dezvoltare și Investiții, precum și Direcţia Judeţeană de Evidenţă a Persoanelor Cluj.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcției Dezvoltare și Investiții; Direcţiei Judeţene de Evidenţă a Persoanelor Cluj, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 9 din 29 ianuarie 2025**

*Prezenta hotărâre a fost adoptată cu 31 de voturi “pentru”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*

****

 **Anexă**

 **la Hotărârea nr. 9/2025**

**INDICATORII TEHNICO-ECONOMICI**

**ai obiectivului de investiţii “Reabilitare instalaţii de apă şi canalizare la sediul Direcţiei Judeţene de Evidenţă a Persoanelor Cluj”**

|  |  |
| --- | --- |
| **Investitor:** | Direcţia Judeţeană de Evidenţă a Pesoanelor Cluj |
| **Ordonator principal de credite:** | UAT Județul Cluj, prin Consiliul Județean ClujCalea Dorobanților nr. 106, 400609, Cluj-Napoca |
| **Amplasament:**  | România, Judeţul Cluj, Municipiul Cluj-Napoca, str. Aviator Bădescu nr. 7-9 |
| **Faza de proiectare:** | DOCUMENTAȚIE DE AVIZARE A LUCRĂRILOR DE INTERVENȚII – elaborată conform H.G. nr. 907/2016, cu modificările şi completările ulterioare |
| **Proiectant general:** | CALORIA S.R.L. Cluj-NapocaBd. 21 Decembrie 1989, nr. 129, ap. 13Telefon 0744.707.447adresă de e-mail: caloria2005@yahoo.com, office@caloria-proiectare.ro |

1. **INDICATORI TEHNICI** :

Reabilitarea instalaţiei de apă şi canalizare la sediul Direcției Județene de Evidență a Persoanelor Cluj, respectiv:

* Reabilitare instalaţii de alimentare cu apă potabilă
* Reabilitare instalaţii de alimentare cu apă caldă menajeră
* Reabilitare alimentare instalaţii de combatere a incendiilor cu hidranţi interiori
* Reabilitare instalaţii de canalizare menajeră + pluvială

 **II. INDICATORI ECONOMICI**

● Valoarea totală a investiţiei (INV) = 1.021,72 mii lei cu TVA inclus, din care Construcţii+montaj (C+M) = 364,73 mii lei cu TVA inclus

● Eşalonarea investiţiei (INV / C+M): ANUL I: 1.021,72 mii lei cu TVA inclus, din care Construcţii+montaj (C+M) = 364,73 mii lei cu TVA inclus

● Finanțarea investiției: sursele de finanţare a investiţiei se constituie în conformitate cu legislaţia în vigoare, respectiv finanțare din bugetul Judeţului Cluj, începând cu anul 2025 şi din alte surse constituite potrivit legii.

**III. DURATA DE EXECUȚIE**: 12 luni

**IV. DURATA DE REALIZARE**: 54 luni

**V. DURATA DE IMPLEMENTARE**: 57 luni

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci